title: -modda. Talab qilish huquqidan oʻzganing
text: huquqidan oʻzganing foydasiga voz kechish sanasida qarzdordan olinishi lozim boʻlgan talabning
  qiymati oʻrtasidagi ijobiy farq;
  3) qarzni talab qilish huquqini bundan buyon amalga oshiruvchi soliq toʻlovchi uchun - talab
  qilish huquqidan oʻzganing foydasiga voz kechish qiymati bilan mazkur talabni sotib olish
  xarajatlarining summasi oʻrtasidagi ijobiy farq.
  (2-q.)
  Talab qilish huquqidan oʻzganing foydasiga voz kechishdan olingan daromad talab
  qilish huquqidan voz kechish amalga oshirilgan hisobot (soliq) davrida eʼtirof etiladi.
  (3-q.)
  Ushbu moddaning birinchi qismida nazarda tutilgan talab qilish huquqidan oʻzganing
  foydasiga voz kechish shartnomasiga koʻra olingan salbiy farq soliq toʻlovchining zarari deb
  eʼtirof etiladi va soliq bazasi aniqlanayotganda chegirib tashlanadi.
  301-modda. Ilgari chegirib tashlangan
  xarajatlarning yoki zararlarning oʻrnini
  qoplash tarzidagi daromad
  (1-q.)
  Ilgari chegirib tashlangan xarajatlarning yoki zararlarning oʻrnini qoplash tarzidagi
  daromadlar jumlasiga quyidagilar kiradi:
  1) joriy soliq davrida oʻrni qoplangan, shu jumladan bunday talablarga boʻlgan huquqlardan
  oʻzganing foydasiga qayta voz kechish yoʻli bilan oʻrni qoplangan, oldin xarajatlar jumlasiga
  kiritilgan, umidsiz (tavakkal qilingan) deb eʼtirof etilgan talablarning summalari;
  2) chiqimlarning (xarajatlarning) oʻrnini qoplash uchun Oʻzbekiston Respublikasi davlat
  budjetidan olingan mablagʻlarning summalari;
  3) sugʻurta tashkiloti yoki zarar yetkazgan shaxs tomonidan toʻlangan zararni kompensatsiya
  qilish summalari, bundan ushbu Kodeksning 304-moddasida koʻrsatilgan sugʻurta toʻlovlari
  mustasno;
  4) ilgari chegirmalar jumlasiga kiritilgan chiqimlarning oʻrnini qoplashdan olingan boshqa
  kompensatsiyalar.
  (2-q.)
  Olingan kompensatsiya u qaysi hisobot (soliq) davrida olingan boʻlsa, oʻsha hisobot
  (soliq) davrining daromadi boʻladi.